|  |  |
| --- | --- |
|  |  |
| Til høringsparterne på vedlagte høringsliste | 12. april 20222022-820 |

# Høring over udkast til bekendtgørelse om ordregivers indgåelse af aftaler om retten til at virke som operatør af offentligt tilgængelige ladepunkter

Transportministeriet sender hermed udkast til bekendtgørelse om ordregiveres indgåelse af aftaler om retten til at virke som operatør af offentligt tilgængelige ladepunkter i offentlig høring.

Bekendtgørelsen er et led i udmøntning af lov nr. 412 af 4. april 2022 om infrastruktur for alternative drivmidler til transport, som blev vedtaget af Folketinget i dette forår.

Med bekendtgørelsen fastsættes den nærmere ramme for de udbud og aftaler, som offentlige ordregivere skal iagttage, når der indgås aftaler med operatører af ladepunkter.

Udkast til bekendtgørelsen er sendt i høring ved de parter, der fremgår af vedlagte høringsliste og er ligeledes offentliggjort på Høringsportalen (hoeringsportalen.dk).

Høringssvar bedes sendt til Transportministeriet ved trm@trm.dk med kopi til psk@trm.dk **senest tirsdag den 10. maj 2022** med angivelse af journalnummer 2022-820 i emnefeltet.

Ved afgivelse af høringssvar gives der samtykke til offentliggørelse af svaret, herunder afsenders navn og mailadresse.

Spørgsmål vedrørende høringen kan stilles til chefkonsulent Per Skrumsager Hansen på mail psk@trm.dk.

Med venlig hilsen

Per Skrumsager Hansen